CELEX: 52015PC0555
Language: ro
Date: 2015-11-06
Title: Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare (solicitare din partea Irlandei — EGF/2015/006 IE/PWA International)

COMISIA EUROPEANĂ
            Bruxelles, 6.11.2015
            COM(2015) 555 final
            Propunere de
            DECIZIE A PARLAMENTULUI EUROPEAN ŞI A CONSILIULUI
            privind mobilizarea Fondului european de ajustare la globalizare (solicitare din partea Irlandei — EGF/2015/006 IE/PWA International)
            
               
         
         
            
               EXPUNERE DE MOTIVE
            
            
               CONTEXTUL PROPUNERII
            
            
               1.Normele aplicabile contribuțiilor financiare din Fondul european de ajustare la globalizare (FEG) sunt prevăzute în Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014 -2020) și de abrogare a Regulamentului (CE) nr. 1927/2006
                  1
                („Regulamentul privind FEG”).
            
            
               2.La 19 iunie 2015, Irlanda a depus cererea EGF/2015/006 IE/PWA International Ltd pentru o contribuție financiară din partea FEG, în urma unor disponibilizări
                  2
                la societatea PWA International (PWAI) și la un furnizor din Irlanda.
            
            
               3.După evaluarea acestei cereri, Comisia a concluzionat, în conformitate cu toate dispozițiile aplicabile ale Regulamentului privind FEG, că sunt îndeplinite condițiile pentru acordarea unei contribuții financiare din FEG.
            
            
               REZUMATUL CERERII
            
            
                     
                        Cererea FEG
                     
                  
                  
                     
                        EGF/2015/006 IE/PWA International
                     
                  
               
                     
                        Stat membru
                     
                  
                  
                     
                        Irlanda
                     
                  
               
                     
                        Regiunea (regiunile) în cauză (nivel NUTS 2)
                     
                  
                  
                     
                        IE02- Southern and Eastern 
                     
                     
                  
               
                     
                        Data depunerii cererii
                     
                  
                  
                     
                        19 iunie 2015
                     
                  
               
                     
                        Data confirmării primirii cererii
                     
                  
                  
                     
                        19 iunie 2015
                     
                  
               
                     
                        Data cererii de informații suplimentare
                     
                  
                  
                     
                        3 iulie 2015
                     
                  
               
                     
                        Termenul pentru furnizarea informațiilor suplimentare
                     
                  
                  
                     
                        14 august 2015
                     
                  
               
                     
                        Termenul pentru finalizarea evaluării
                     
                  
                  
                     
                        6 noiembrie 2015
                     
                  
               
                     
                        Criteriul de intervenție
                     
                  
                  
                     
                        Articolul 4 alineatul (2) din Regulamentul privind FEG
                     
                  
               
                     
                        Întreprinderea principală
                     
                  
                  
                     
                        PWA International Ltd
                     
                  
               
                     
                        Număr de întreprinderi vizate
                     
                  
                  
                     
                        2
                     
                  
               
                     
                        Sectorul (sectoarele) de activitate economică
                     
                     
                        (Diviziunea din NACE Rev. 2)
                           3
                        
                     
                  
                  
                     
                        Diviziunea 33 - Repararea și instalarea mașinilor și echipamentelor 
                     
                  
               
                     
                        Numărul de filiale, furnizori și producători din aval
                     
                  
                  
                     
                        1
                     
                  
               
                     
                        Perioada de referință (patru luni):
                     
                  
                  
                     
                        19 decembrie 2014 - 19 aprilie 2015
                     
                  
               
               
            
                     
                        Numărul de disponibilizări în perioada de referință (a)
                     
                  
                  
                     
                        61
                     
                  
               
                     
                        Numărul de disponibilizări înainte sau după perioada de referință (b)
                     
                  
                  
                     
                        47
                     
                  
               
                     
                        Numărul total de disponibilizări (a + b)
                     
                  
                  
                     
                        108
                     
                  
               
                     
                        Numărul total de beneficiari eligibili vizați
                     
                  
                  
                     
                        108
                     
                  
               
                     
                        Numărul total de beneficiari vizați
                     
                  
                  
                     
                        108
                     
                  
               
                     
                        Numărul de tineri vizați care nu sunt încadrați profesional și nu urmează niciun program educațional sau de formare (NEET)
                     
                  
                  
                     
                        108
                     
                  
               
                     
                        Buget pentru servicii personalizate (EUR)
                     
                  
                  
                     
                        707 670
                     
                  
               
                     
                        Buget pentru punerea în aplicare a FEG
                           4
                         (EUR)
                     
                  
                  
                     
                        29 486
                     
                  
               
                     
                        Buget total (EUR)
                     
                  
                  
                     
                        737 156
                     
                  
               
                     
                        Contribuția din partea FEG (60 %) (EUR)
                     
                  
                  
                     
                        442 293
                     
                  
               
               EVALUAREA CERERII
            
            
               Procedura
            
            
               4.La 19 iunie 2015, Irlanda a depus cererea EGF/2015/006 IE/PWA International în termen de 12 săptămâni de la data la care au fost îndeplinite criteriile de intervenție stabilite la articolul 4 din Regulamentul privind FEG. Comisia a confirmat primirea cererii în aceeași zi, iar la 3 iulie 2015, în termen de două săptămâni de la data depunerii cererii, a solicitat Irlandei informații suplimentare. Aceste informații suplimentare au fost furnizate în termen de șase săptămâni de la data solicitării. Termenul de 12 săptămâni de la data primirii cererii complete, în cursul căruia Comisia ar trebui să finalizeze evaluarea conformității cererii cu condițiile de acordare a unei contribuții financiare, expiră la 6 noiembrie 2015.
            
            
               Eligibilitatea cererii
            
            
               Întreprinderile și beneficiarii în cauză
            
            
               5.Cererea se referă la un număr de 108 lucrători concediați de PWA International Ltd. și de un furnizor. Întreprinderea principală și-a desfășurat activitatea în sectorul economic clasificat în cadrul diviziunii 33 din NACE Rev.2 („Repararea și instalarea mașinilor și echipamentelor”). disponibilizările efectuate de întreprinderile în cauză au loc în principal în regiunea de nivel NUTS
                  5
                2 Southern and Eastern (IE 02).
            
            
                     
                        Întreprinderile și numărul de disponibilizări din perioada de referință
                     
                  
               
                     
                        PWA International
                     
                  
                  
                     
                        104
                     
                  
                  
                     
                        Manguard
                     
                  
                  
                     
                        4
                     
                  
               
                     
                        Număr total de întreprinderi: 2
                     
                  
                  
                     
                        Număr total de disponibilizări: 
                     
                  
                  
                     
                        108
                     
                  
               
                     
                        Număr total de persoane care au fost nevoite să-și înceteze activitatea independentă: 
                     
                  
                  
                     
                        0
                     
                  
               
                     
                        Total (lucrători și persoane cu activitate independentă): 
                     
                  
                  
                     
                        108
                     
                  
               
               Criterii de intervenție
            
            
               6.Irlanda a depus cererea în temeiul criteriilor de intervenție de la articolul 4 alineatul (2) prin care se acordă o derogare de la criteriile de la articolul 4 alineatul (1) litera (a) din Regulamentul privind FEG, conform cărora trebuie să fie concediați cel puțin 500 de lucrători într-o perioadă de referință de patru luni dintr-o întreprindere dintr-un stat membru, inclusiv lucrători concediați de furnizori și producători din aval și/sau persoane care desfășoară o activitate independentă și care și-au încetat activitatea.
            
            
               7.Perioada de referință de patru luni pentru cerere este cuprinsă între 19 decembrie 2014 și 19 aprilie 2015.
            
         
         
            
               8.disponibilizările din perioada de referință sunt următoarele: 
            
            
               –61 de lucrători concediați de PWA International Ltd.
            
            
               Calcularea disponibilizărilor și a cazurilor de încetare a activității
            
            
               9.disponibilizările din perioada de referință au fost calculate după cum urmează:
            
            
               –61 de la data încetării de facto a contractului de muncă sau a expirării acestuia.
            
            
               Beneficiari eligibili
            
            
               10.Pe lângă lucrătorii deja menționați, printre beneficiarii eligibili se numără 47 de lucrători concediați înainte de sau după perioada de referință de patru luni. Acești lucrători au fost disponibilizați după anunțul general cu privire la disponibilizările preconizate la 10 octombrie 2013. Se poate stabili o legătură clară de cauzalitate cu evenimentul care a declanșat disponibilizările în decursul perioadei de referință.
            
            
               11.Prin urmare, numărul total de beneficiari eligibili este de 108.
            
            
               Legătura dintre disponibilizări și modificările structurale majore ale comerțului mondial ca urmare a globalizării
            
            
               12.În scopul stabilirii legăturii dintre disponibilizări și modificările structurale majore ale comerțului mondial ca urmare a globalizării, Irlanda susține că închiderea PWAI, o întreprindere de lucrări de întreținere, de reparații și de revizie (IRR) și o asociație în participațiune între United Technologies Corporation's Pratt & Whitney (P&W) și Singapore Airlines Engineering Company (SIAEC), a fost realizată pentru consolidarea activităților companiei în America de Nord și Asia printr-un transfer treptat de la PWAI către alte instalații de reparații din cadrul rețelei P&W, și anume P&W PSD, amplasată în Arkansas (SUA), și Eagle Services Asia, amplasată în Singapore.
            
            
               13.În ultimii 10 ani, clienții din Asia au reprezentat aproximativ 50 % din activitatea PWAI, de exemplu Japan Airlines (JAL), JAL Aeroparts, All Nippon Airways (ANA) și Mitsubishi Heavy Industries (MHI). 40 % din activitate s-a desfășurat cu clienți din SUA, precum United Airlines, și doar 10 % cu clienți europeni, de exemplu SR Technics din Elveția și Lufthansa în Germania.
            
            
               14.În ceea ce privește motorul PW4000, care reprezintă aproximativ 90 % din activitatea de reparații a PWAI, vizitele în magazinele de motoare la nivel mondial au scăzut cu 36 % între 2006 și 2013. Se preconizează o reducere suplimentară de 54 % pentru perioada 2006-2020. Acest lucru se datorează retragerii anticipate a unor aeronave cu fuzelaj lat și de cursă lungă care folosesc motoare PW4000, ca urmare a apariției unor motoare mai eficiente, precum Rolls-Royce Trent și P&W GP7000.
            
            
               15.PWAI repară și efectuează revizii generale ale carcaselor de motoare pentru aeronavele comerciale de mare capacitate; evoluția tehnologică către o nouă generație de aeronave explică, de asemenea, reducerea cererii de activitate a PWAI la o locație din Irlanda și migrarea activității respective în afara UE. Flota aeriană mondială a viitorului va fi probabil dominată de aeronave monoculoar/cu fuzelaj îngust de tip B737-600/700/800/900 și A32. Proporția aeronavelor de acest tip este de așteptat să crească de la 64 % cât deține în prezent din flota mondială la peste 70 % în viitor. Se preconizează că această creștere va avea loc în Asia, unde sectorul aviației este în plină dezvoltare și este necesar să se înlocuiască aeronavele mai vechi cu tipuri de aeronave cu fuzelaj îngust
                  6
               . SAIEC, care este o filială deținută în totalitate de Singapore Airlines și reprezintă o jumătate din asocierea în participațiune PWAI, este principala forță motrice a eforturilor naționale ale Republicii Singapore de a consolida și de a crea locuri de muncă în cadrul activităților aviatice internaționale.
            
            
               16.În ultimii ani, PWAI a fost afectată, pe o bază ad-hoc, de absența unei clauze în acordul de liber schimb dintre UE și Coreea (ALS), care ar scuti bunurile reparate de taxe vamale la reintrare. Acordul de liber schimb dintre Coreea și SUA include o astfel de clauză. Deși Coreea a prelungit actuala exceptare de la taxe până la sfârșitul anului 2016, clienții pe termen lung au fost informați că, în viitor, se vor aplica anumite taxe la reintrarea în Coreea a produselor aviatice care au fost reparate în UE, în vreme ce aceste tarife nu se aplică la reintrarea în Coreea a produselor reparate în SUA. O fostă locație a PWA din SUA ar beneficia prin urmare de astfel de condiții preferențiale, în vreme ce PWAI nu ar beneficia. Deși o serie de chestiuni au fost rezolvate, această situație a complicat anumite negocieri contractuale. Înainte de aceasta, Korean Airlines fusese un client important al locației din Dublin.
            
            
               17.Tendința de amplasare a activităților de întreținere, de reparații și de revizie în apropierea centrelor de expansiune globală în domeniul aviației, precum și acordurile comerciale globale au avut efecte negative serioase asupra Europei, în special asupra Irlandei. SR Technics și-a închis uzina de pe aeroportul din Dublin în 2009, având ca rezultat pierderea a peste 1 100 de locuri de muncă (EGF/2009/021 IE/SR Technics). Lufthansa Technik Airmotive Ireland și-a închis uzina în 2014, având ca rezultat pierderea a peste 420 de locuri de muncă (EGF/2014/016 IE/Lufthansa Technik).
            
            
               18.Până în prezent, sectorul „repararea și instalarea mașinilor și echipamentelor” a făcut obiectul acestor trei cereri FEG, dintre care două bazate pe globalizarea comerțului
                  7
                și una
                  8
                bazată pe criza financiară și economică mondială.
            
            
               Evenimentele care au condus la disponibilizări și la încetarea activității
            
            
               19.Evenimentul care provoacă aceste disponibilizări este închiderea PWAI, din Rathcoole, Co Dublin. Aceasta a fost înființată în 1989, ca asociație în participațiune între United Technologies Corporation și Airmotive Ireland Holdings, cunoscută mai recent sub denumirea de Lufthansa Technik Airmotive Ireland.
            
            
               20.La 10 octombrie 2013, Consiliul de administrație al PWAI a anunțat că intenționează să închidă întreprinderea în etape, pe parcursul unei perioade de 18 luni, urmând ca închiderea completă să aibă loc în iunie 2015. În cursul consultărilor cu reprezentanții angajaților, Consiliul de administrație al PWAI a confirmat că decizia de a închide instalația PWAI nu a avut legătură cu angajații, dat fiind că productivitatea și eficiența au crescut, iar toate obiectivele esențiale au fost atinse sau chiar depășite, de exemplu, veniturile anuale, profitul, protecția mediului și calitatea.
            
            
               21.La momentul la care s-a transmis ministrului scrisoarea oficială de notificare a disponibilizării colective, numărul de persoane angajate la locația PWAI din Rathcoole era în total de 107 (98 de angajați permanenți, patru pe durată determinată și cinci lucrători temporari).
            
         
         
            
               22.Primii lucrători au fost concediați la 22 mai 2014, iar la 28 august 2015 mai erau doar doi lucrători. Acești ultimi doi lucrători au plecat la 30 septembrie 2015.
            
            
               Impactul preconizat al disponibilizărilor asupra economiei și ocupării forței de muncă la nivel local, regional sau național
            
            
               23.Uzina PWAI este situată în centrul comitatului South Dublin. În martie 2015, cei 104 lucrători ai PWAI locuiau în comitatele Dublin (51), Kildare (34), Meath (4), Wicklow (4) și alte comitate învecinate (11). Dintre lucrătorii cu domiciliul în Dublin, 14 locuiau în zone de lângă Rathcoole precum Tallaght și Clondalkin (South Dublin) și în Blanchardstown/Coolmine (Fingal).
            
            
               24.Cel mai recent recensământ (2011) oferă diverse statistici detaliate. Astfel, în cadrul populației totale de peste 15 ani, rata șomajului din South Dublin a fost doar un pic mai mare (11,61 %) decât media națională (10,83 %), însă aceste cifre ascund zone foarte defavorizate la nivel local. De exemplu, Blanchardstown-Tyrrelstown, Tallaght-Killinarden, Clondalkin-Rowlagh și Tallaght-Fettercairn s-au numărat printre primele 25 din 3 409 districte electorale la nivel național cu cifre ale șomajului cuprinse între 22 și 25 %. Studiile secundare inferioare au fost nivelul de educație cel mai înalt atins de aproximativ 25,4 %
                  9
                din populația Tallaght-Killinarden, în vreme ce locuințele aflate în administrarea autorităților locale au reprezentat aproximativ 49,4 % din locuințele ocupate din Tallaght-Fettercairn. Alți factori socio-economici precum ratele scăzute de ocupare a forței de muncă, lipsa calificărilor profesionale, numărul mare de gospodării de familii monoparentale și nivelurile ridicate de dependență indică existența unor zone locale defavorizate și sărace.
            
            
               25.În ciuda reducerii șomajului din ultima vreme, în perioada decembrie 2014 — martie 2015, numărul persoanelor cu vârsta sub 25 de ani înscrise în registrul șomerilor din regiunea Dublin a crescut, în timp ce media statului a scăzut cu -1,85 %.
            
            
               26.Disponibilizările de la PWAI au deja un impact negativ asupra economiei și asupra piețelor forței de muncă din unele părți din Dublin și din regiunea estică, cu efecte deosebit de negative asupra zonelor locale în care locuiește o mare parte a forței de muncă a PWAI. În condițiile în care ratele șomajului au o tendință crescătoare în regiunile respective, iar oportunitățile în sectorul IRR și în sectorul mai larg al manufacturării sunt tot mai puține, foștii lucrători ai PWAI, în special bărbații mai în vârstă, se confruntă cu o concurență sporită pentru locurile de muncă și cu un risc crescut de a intra în șomaj pe termen lung.
            
            
               Explicația circumstanțelor excepționale care stau la baza admisibilității cererii
            
            
               27.Irlanda susține că această cerere ar trebui să fie asimilată unei cereri în temeiul articolului 4 alineatul (1) litera (a) din Regulamentul privind FEG, având în vedere circumstanțe excepționale care au un impact grav asupra ocupării forței de muncă și asupra economiei locale, regionale sau naționale. Acest argument se bazează pe situația dificilă preexistentă din zonă, combinată cu efectul cumulativ a trei închideri majore în sectorul IRR într-o perioadă scurtă de timp și cu faptul că nu a mai rămas niciun angajator în acest sector în întreaga Irlandă.
            
            
               28.PWAI și-a început activitatea comercială în 1989, sub denumirea de „Airmotive Ireland Holdings Ireland”, o filială a societății-mamă Lufthansa Technik care era situată la doar 200 de metri distanță, fiind apoi achiziționată de UTC și devenind PWAI. Ulterior, evoluția PWAI a urmat evoluția Lufthansa Technik, cu o creștere puternică în anii '90 și la începutul anilor 2000 și apoi o scădere a cifrei de afaceri și a activității, urmată de închiderea din 2014/15, din aceleași motive (concurența globală din Asia și din alte zone, delocalizarea către piețe emergente care oferă mai multe oportunități de expansiune etc.). PWAI și-a desfășurat activitatea în același sector ca Lufthansa Technik și, dacă aceste disponibilizări ar fi avut loc cu câteva luni mai devreme, ar fi putut fi incluse împreună cu cele de la Lufthansa Technik, ca parte a unei cereri sectoriale FEG.
            
            
               29.Irlanda a avut inițial un număr mic de locuri de muncă și și-a dezvoltat treptat, începând din anii '90, o nișă în cadrul sectorului IRR, atrăgând investiții străine directe substanțiale și creând numeroase locuri de muncă bine plătite în acest sector.
            
            
               30.În februarie 2009, SR Technics cu sediul pe aeroportul din Dublin și-a anunțat închiderea, având ca rezultat pierderea a 1 135 de locuri de muncă în sectorul IRR (EGF/2009/021 IE/SR Technics).
            
            
               31.În octombrie 2013, PWA International Ltd și-a anunțat închiderea, având ca rezultat pierderea a 107 locuri de muncă în sectorul IRR (EGF/2015/006 IE PWA International).
            
            
               32.În noiembrie 2013, Lufthansa Technik și-a anunțat închiderea: 415 disponibilizări (EGF/2014/016 IE/Lufthansa Technik).
            
            
               33.Astfel, în mai puțin de cinci ani, s-au pierdut în total 1 657 de locuri de muncă într-un singur subsector (întreținere, reparații și revizie de aeronave) dintr-o zonă specifică (Dublin). Această pierdere semnificativă de locuri de muncă într-o economie mică și deschisă precum cea a Irlandei este deosebit de gravă din punctul de vedere al locurilor de muncă și al veniturilor.
            
            
               34.Profilul competențelor lucrătorilor afectați din cadrul programului FEG pentru SR Technics a fost foarte similar cu cel al lucrătorilor PWAI. Programul FEG pentru SR Technics a condus la rezultate pozitive; aproximativ 53,45 % dintre beneficiari aveau un loc de muncă în septembrie 2012, la aproape 12 luni de la încheierea programului.
            
            
               35.Potențialul de reangajare în Irlanda a lucrătorilor cu competențe IRR în domeniul aviației este mult redus. Posibilitățile de a găsi un loc de muncă în Irlanda de Nord au fost, de asemenea, grav afectate, în 2014 și 2015 anunțându-se un total de 800 de disponibilizări la Bombardier, o companie constructoare de aeronave cu sediul la Belfast, la 165 km de Dublin.
            
            
               Beneficiari vizați și acțiuni propuse
            
            
               Beneficiari vizați
            
            
               36.Se estimează că numărul lucrătorilor concediați care vor beneficia de măsuri se ridică la 108. Defalcarea acestor lucrători în funcție de sex, cetățenie și grupă de vârstă este următoarea:
            
            
                     
                        Categorie
                     
                  
                  
                     
                        Numărul de 
                           beneficiari vizați
                     
                  
               
                     
                        Sexul:
                     
                  
                  
                     
                        Bărbați:
                     
                  
                  
                     
                        98
                     
                  
                  
                     
                        (90,74 %)
                     
                  
               
                     
                  
                  
                     
                        Femei:
                     
                  
                  
                     
                        10
                     
                  
                  
                     
                        (9,26 %)
                     
                  
               
                     
                        Cetățenie:
                     
                  
                  
                     
                        Cetățeni UE:
                     
                  
                  
                     
                        108
                     
                  
                  
                     
                        (100 %)
                     
                  
               
                     
                  
                  
                     
                        Cetățeni din afara UE:
                     
                  
                  
                     
                        0
                     
                  
                  
                     
                        (0 %)
                     
                  
               
         
            
               
            
                     
                        Grupa de vârstă:
                     
                  
                  
                     
                        15-24 ani:
                     
                  
                  
                     
                        2
                     
                  
                  
                     
                        (1,85 %)
                     
                  
               
                     
                  
                  
                     
                        25-29 ani:
                     
                  
                  
                     
                        3
                     
                  
                  
                     
                        (2,78 %)
                     
                  
               
                     
                  
                  
                     
                        30-54 ani:
                     
                  
                  
                     
                        85
                     
                  
                  
                     
                        (78,70 %)
                     
                  
               
                     
                  
                  
                     
                        55-64 ani:
                     
                  
                  
                     
                        17
                     
                  
                  
                     
                        (15,74 %)
                     
                  
               
                     
                  
                  
                     
                        peste 64 ani:
                     
                  
                  
                     
                        1
                     
                  
                  
                     
                        (0,93 %)
                     
                  
               
               37.În plus, autoritățile din Irlanda vor furniza servicii personalizate cofinanțate de FEG unui număr de până la 108 tineri care nu sunt încadrați profesional și nu urmează niciun program educațional sau de formare (tineri NEET), cu vârsta mai mică de 25 de ani la data depunerii cererii, dat fiind că 61 de disponibilizări s-au produs în regiunea de nivel NUTS 2 Southern and Eastern (IE02), care este eligibilă în cadrul inițiativei „Locuri de muncă pentru tineri”.
            
            
               38.Numărul total estimat de beneficiari vizați care ar trebui să participe la măsuri, inclusiv tinerii NEET, este, prin urmare, de 216.
            
            
               Eligibilitatea acțiunilor propuse
            
            
               39.Serviciile personalizate care urmează să fie furnizate lucrătorilor concediați și NEET cuprind acțiunile enumerate mai jos.
            
            
               –Orientarea, planificarea și dezvoltarea profesională
            
            
               Orientarea și planificarea profesională, efectuate într-un stadiu timpuriu și într-un mod cuprinzător, sunt extrem de importante pentru lucrătorii concediați, care inițial se pot simți dezorientați și nesiguri în ceea ce privește calea de urmat pentru reinserția pe piața muncii.
            
            
               Sprijinul include determinarea individuală a profilului și a nevoilor, evaluarea cunoștințelor asimilate, pregătirea CV-ului, orientarea și planificarea profesională, sprijinul pentru căutarea unui loc de muncă și alte servicii de sprijin și de consiliere în domeniu.
            
            
               Departamentul de protecție socială, comitetele pentru educație și formare, unitatea de coordonare SOLAS EGF și alți specialiști, după caz, îi vor ajuta pe lucrătorii concediați, inclusiv prin furnizarea de cursuri formale de planificare a carierei acreditate QQI
                  10
               , care servesc ca bază de pornire pentru mai multe cursuri formale de formare și de învățământ orientate către angajare.
            
            
               PWAI însăși a pus în aplicare un program de reintegrare profesională înainte de concedierea lucrătorilor individuali, ceea ce le-a oferit posibilitatea de a primi consiliere profesională și financiară individuală. 
            
            
               –Burse de formare profesională FEG
            
            
               Mecanismul de burse de formare profesională FEG oferă o flexibilitate care le permite beneficiarilor FEG să identifice și să selecteze cursuri de formare adaptate și aprobate, cursuri de formare continuă și de învățământ superior, pe lângă cele furnizate prin sistemul public. Aceste programe pot fi finanțate prin burse de formare profesională FEG și sunt fie acreditate de industrie, fie acreditate de Quality and Qualifications Ireland.
            
            
               –Programe de formare și de învățământ complementar
            
            
               Aceste măsuri sunt furnizate în principal de organisme publice precum comitetele pentru educație și formare
                  11
               , dar și de către furnizori privați autorizați.
            
            
               Se pot furniza, de asemenea, programe specifice de stagiu, de încadrare în muncă, de experiență profesională, de ucenicie și de formare profesională axate pe colectivități, în consultare cu Department of Social Protection (DSP) și cu alte organisme de stat care au răspunderea la nivel național pentru astfel de intervenții.
            
            
               –Programe de învățământ superior
            
            
               Programele de învățământ superior vor cuprinde programe cu frecvență integrală și cu frecvență redusă pentru populația țintă, oferite prin intermediul instituțiilor finanțate de stat în principal în regiunea Dublin și Hinterland.
            
            
               Institutele de tehnologie din Tallaght, Blanchardstown, Carlow și Dublin, precum și Dublin City University sunt instituții de învățământ superior esențiale, care deservesc bazinul în care locuiesc muncitorii afectați.
            
            
               Dacă este necesar, se pot oferi, de asemenea, cursuri de conversie profesională pe termen scurt, vizând deficitul de competențe recunoscut, care sunt finanțate în cadrul unor inițiative cum ar fi Springboard și Momentum
                  12
               .
            
         
         
            
               Clienții vizați pot beneficia de bursa de formare profesională FEG, care le oferă acces la programe de nivel terțiar puse la dispoziție de sectorul privat, atunci când acestea nu sunt disponibile prin intermediul sistemului finanțat din fonduri publice sau sunt foarte specializate. Conținutul programelor de educație și formare este validat de QQI.
            
            
               PWAI a instituit un program universitar pentru angajați „Employee Scholar Programme”, care îi sprijină, timp de 12 luni de la data plecării, pe angajații existenți care încep sau continuă studii terțiare, cel puțin gradul de licență obișnuit (ordinary degree). Această activitate complementară nu este obligatorie și nu este finanțată de FEG.
            
            
               –Alocații limitate în timp
            
            
               Pentru a facilita participarea la cursurile de orientare, formare și educație, va fi pus la dispoziție un program de contribuții la cheltuielile de participare la cursurile FEG pentru a acoperi o parte din costurile conexe. Programul de contribuții la cheltuielile de participare la cursuri este administrat de unitatea de coordonare a FEG și contribuie la acoperirea unei părți din costurile legate de mobilitate, ședere, materialele didactice, echipamente, îngrijirea copilului etc., în anumite limite financiare.
            
            
               Se mai pot acorda alocații pe perioade limitate de timp pentru educație, formare, ocuparea forței de muncă și activare.
            
            
               40.Serviciile propuse, descrise aici, constituie măsuri active pe piața forței de muncă în cadrul acțiunilor eligibile definite la articolul 7 din Regulamentul privind FEG. Aceste acțiuni nu țin locul măsurilor pasive de protecție socială.
            
            
               41.Irlanda a furnizat informațiile necesare privind acțiunile care sunt obligatorii pentru întreprinderea vizată în temeiul legislației naționale sau în temeiul contractelor colective de muncă. Acestea au confirmat că o contribuție financiară din partea FEG nu va înlocui astfel de acțiuni.
            
            
               Bugetul estimat
            
            
               42.Costurile totale estimate sunt de 737 156 EUR, incluzând cheltuieli pentru servicii personalizate de 707 670 EUR și cheltuieli pentru activitățile de pregătire, gestionare, informare și publicitate, control și raportare de 29 486 EUR.
            
            
               43.Contribuția financiară totală solicitată din FEG este de 442 293 EUR (60 % din costurile totale).
            
            
                     
                        Acțiuni
                     
                  
                  
                     
                        Numărul estimat al participanților
                     
                  
                  
                     
                        Costul estimat per participant
                        (EUR)
                     
                  
                  
                     
                        Costuri totale estimate
                     
                     
                        (EUR) 
                     
                  
               
                     
                        Servicii personalizate [Acțiuni în temeiul articolului 7 alineatul (1) literele (a) și (c) din Regulamentul privind FEG]
                     
                  
               
                     
                        Orientare și planificare a carierei
                     
                  
                  
                     
                        190
                     
                  
                  
                     
                        450
                     
                  
                  
                     
                        85 500
                     
                  
               
                     
                        Burse de formare profesională FEG
                     
                  
                  
                     
                        122
                     
                  
                  
                     
                        1 800
                     
                  
                  
                     
                        219 600
                     
                  
               
                     
                        Programe de formare și de învățământ complementar
                     
                  
                  
                     
                        44
                     
                  
                  
                     
                        2 500
                     
                  
                  
                     
                        110 000
                     
                  
               
                     
                        Programe de învățământ superior
                     
                  
                  
                     
                        15
                     
                  
                  
                     
                        5 800
                     
                  
                  
                     
                        87 000
                     
                  
               
                     
                        Mijloace de sprijin pentru întreprinderi și activitatea independentă
                     
                  
                  
                     
                        6
                     
                  
                  
                     
                        5 000
                     
                  
                  
                     
                        30 000
                     
                  
               
                     
                        Subtotal (a):
                     
                     
                        Procent din pachetul de servicii personalizate 
                     
                  
                  
                     
                        –
                     
                  
                  
                     
                        532 100
                     
                  
               
                     
                  
                  
                     
                  
                  
                     
                        (75,19 %)
                     
                  
               
                     
                        Alocații și stimulente [Acțiuni în temeiul articolului 7 alineatul (1) litera (b) din Regulamentul privind FEG]
                     
                  
               
                     
                        Alocații limitate în timp 
                     
                  
                  
                     
                        181
                     
                  
                  
                     
                        970
                     
                  
                  
                     
                        175 570
                     
                  
               
                     
                        Subtotal (b):
                     
                     
                        Procent din pachetul de servicii personalizate:
                     
                  
                  
                     
                        –
                     
                  
                  
                     
                        175 570
                     
                  
               
                     
                  
                  
                     
                  
                  
                     
                        (24,81 %)
                     
                  
               
                     
                         Acțiuni în temeiul articolului 7 alineatul (4) din Regulamentul privind FEG
                     
                  
               
                     
                        1. Activități de pregătire
                     
                  
                  
                     
                        –
                     
                  
                  
                     
                  
               
                     
                        2. Gestionare
                     
                  
                  
                     
                        –
                     
                  
                  
                     
                        8 000
                     
                  
               
                     
                        3. Informare și publicitate
                     
                  
                  
                     
                        –
                     
                  
                  
                     
                        1 486
                     
                  
               
                     
                        4. Control și raportare
                     
                  
                  
                     
                        –
                     
                  
                  
                     
                        20 000
                     
                  
               
                     
                        Subtotal (c):
                     
                     
                        Procent din costurile totale:
                     
                  
                  
                     
                        –
                     
                  
                  
                     
                        29 486
                     
                  
               
                     
                  
                  
                     
                  
                  
                     
                        (4,00 %)
                     
                  
               
                     
                        Costuri totale (a + b + c):
                     
                  
                  
                     
                        –
                     
                  
                  
                     
                        737 156
                     
                  
               
                     
                        Contribuție din FEG (60 % din costurile totale)
                     
                  
                  
                     
                        –
                     
                  
                  
                     
                        442 293
                     
                  
               
               44.Costurile acțiunilor identificate în tabelul de mai sus ca acțiuni în temeiul articolului 7 alineatul (1) litera (b) din Regulamentul privind FEG nu depășesc 35 % din costurile totale ale pachetului coordonat de servicii personalizate. Irlanda a confirmat că aceste acțiuni sunt condiționate de participarea activă a beneficiarilor vizați la activități de căutare a unui loc de muncă sau de formare.
            
            
               Perioada de eligibilitate a cheltuielilor
            
            
               45.Irlanda a început prestarea serviciilor personalizate către beneficiarii vizați la 22 mai 2014. Cheltuielile aferente acestor acțiuni sunt, prin urmare, eligibile pentru o contribuție financiară din FEG de la 22 mai 2014 până la 19 iunie 2017, cu excepția acțiunilor privind învățământul terțiar, care vor fi eligibile pentru o contribuție financiară până la 19 decembrie 2017.
            
            
               46.Irlanda a început plata cheltuielilor administrative pentru punerea în aplicare a FEG la 10 octombrie 2013. Prin urmare, cheltuielile privind acțiunile de pregătire, gestionare, informare și publicitate, control și raportare vor fi eligibile pentru o contribuție financiară din FEG de la 10 octombrie 2013 până la 19 decembrie 2017. 
            
            
               Complementaritatea cu acțiunile finanțate din fonduri naționale sau ale Uniunii
            
            
               47.Sursa națională de prefinanțare este Ministerul de Finanțe din Irlanda, care, de asemenea, va cofinanța programul. Cheltuielile vor proveni din National Training Fund (Fondul național pentru formare) și din subrubricile pentru cheltuieli aprobate de Ministerul Educației și Competențelor și de alte ministere pertinente.
            
            
               48.Irlanda a confirmat că măsurile descrise mai sus care primesc o contribuție financiară din FEG nu vor beneficia și de contribuții financiare din partea altor instrumente financiare ale Uniunii.
            
            
               Proceduri de consultare a beneficiarilor vizați sau a reprezentanților acestora sau a partenerilor sociali, precum și a autorităților locale și regionale
            
            
               49.Irlanda a indicat faptul că pachetul coordonat de servicii personalizate a fost elaborat în consultare cu beneficiarii vizați și cu reprezentanții lor, precum și cu sindicatele.
            
         
         
            
               50.La primirea notificării din partea Department of Jobs, Enterprise and Innovation cu privire la iminența disponibilizărilor colective în octombrie 2013, autoritatea de gestionare a FEG, alături de Industrial Development Authority, a contactat conducerea întreprinderii și sindicatele SIPTU
                  13
               , TEEU și Unite the Union pentru a identifica și discuta nevoile potențiale ale lucrătorilor concediați de reintegrare pe piața forței de muncă.
            
            
               51.În aprilie 2014, s-a pus la dispoziția autorității de gestionare a FEG un sondaj privind formarea profesională a lucrătorilor, care a fost realizat de PWAI și care a scos în evidență un larg interes pentru formarea tehnică și legată de aviație. Contactele bilaterale între autoritatea de gestionare a FEG și companie și sindicate au continuat în cursul perioadei rămase din 2014.
            
            
               52.Contactele ulterioare inițiate de autoritatea de gestionare a FEG au culminat cu o reuniune organizată la 25 februarie 2015, cu o lună înainte de data plecării celui mai mare contingent individual de lucrători ai PWAI, la care au fost reprezentați autoritatea de gestionare a FEG, unitatea de coordonare SOLAS EGF, lucrătorii PWAI și sindicatele și la care s-au discutat posibilități de a-i sprijini pe lucrătorii concediați. Toți lucrătorii au fost ulterior chestionați de unitatea de coordonare a FEG, în martie 2015, cu privire la potențialele lor nevoi de reintegrare pe piața muncii. Rezultatele acestei consultări au fost luate în considerare la formularea propunerilor FEG incluse în cerere.
            
            
               53.Se va înființa un forum consultativ sau se va pune la punct un alt proces interactiv care să completeze activitatea continuă a unității de coordonare a FEG și să le ofere lucrătorilor concediați și părților interesate relevante posibilitatea de a contribui în permanență la implementarea eficientă a programului FEG.
            
            
               Sisteme de gestionare și control
            
            
               54.Irlanda a informat Comisia că aceste contribuții financiare vor fi gestionate de personalul desemnat de Ministerul educației și al competențelor, care a fost desemnat ca autoritate de gestionare a FEG. Rolul principal al autorității de gestionare a FEG este de a verifica dacă programul de sprijin și servicii personalizate, cofinanțat prin FEG, a fost pus în aplicare în mod corespunzător și să se asigure că serviciile prestate se bazează pe documente exacte verificabile.
            
            
               55.Organismul intermediar efectuează verificări suplimentare, înainte de efectuarea declarației oficiale privind valoarea totală a cheltuielilor eligibile, pentru a se asigura că declarația de cheltuieli finală, prezentată de organismele publice beneficiare în ceea ce privește sumele solicitate, este exactă.
            
            
               56.Organismele publice beneficiare sunt responsabile pentru solicitarea finanțării FEG de la autoritatea de gestionare și, în majoritatea cazurilor, pentru plata acesteia. Acestea au de asemenea responsabilitatea de a verifica dacă scopul, domeniul de aplicare și nivelul finanțării sunt conforme cu condițiile programului FEG. În plus, acestea se asigură că furnizorii de servicii stabilesc proceduri de monitorizare, de înregistrare adecvată și de control intern în raport cu totalitatea cheltuielilor și sumelor solicitate legate de FEG și că acestea sunt documentate în mod corespunzător.
            
            
               57.Autoritatea de certificare a FEG este responsabilă pentru certificarea declarațiilor de cheltuieli legate de măsurile cofinanțate de FEG. Procedând astfel, autoritatea se asigură de îndeplinirea tuturor cerințelor referitoare la exactitatea, legalitatea, eligibilitatea și regularitatea cheltuielilor.
            
            
               58.O societate de audit externă și independentă va fi contractată de autoritatea de gestionare pentru a emite o opinie de audit prin care să indice dacă cheltuielile pentru care s-a furnizat cofinanțare din partea UE sunt legale și regulamentare, dacă situațiile care detaliază cheltuielile programului oferă o imagine reală și corectă și dacă sistemele de control existente funcționează în mod corespunzător.
            
            
               Angajamentele furnizate de statul membru în cauză
            
            
               59.Irlanda a oferit toate garanțiile necesare cu privire la următoarele:
            
            
               –principiile egalității de tratament și nediscriminării vor fi respectate în ceea ce privește accesul la acțiunile propuse și punerea lor în aplicare;
            
            
               –cerințele stipulate în legislația națională și în cea a UE privind disponibilizările colective au fost respectate;
            
            
               –acțiunile propuse nu vor primi sprijin financiar din partea altor fonduri sau instrumente financiare ale Uniunii și se va evita orice fel de dublă finanțare;
            
            
               –măsurile propuse vor fi complementare cu măsurile finanțate din fondurile structurale;
            
            
               –contribuția financiară din FEG va respecta normele procedurale și materiale ale Uniunii privind ajutoarele de stat.
            
            
               IMPLICAȚIILE BUGETARE
            
            
               Propunere bugetară
            
            
               60.FEG nu depășește o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020
                  14
               .
            
         
         
            
               61.După examinarea cererii în ceea ce privește condițiile prevăzute la articolul 13 alineatul (1) din Regulamentul privind FEG și luând în considerare numărul de beneficiari vizați, măsurile propuse și costurile estimate, Comisia propune mobilizarea unei sume de 442 293 EUR din FEG, care reprezintă 60 % din costurile totale ale măsurilor propuse, în scopul de a furniza o contribuție financiară pentru cerere.
            
            
               62.Decizia propusă de mobilizare a FEG va fi adoptată în comun de Parlamentul European și de Consiliu, în conformitate cu punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  15
               .
            
            
               Acte conexe
            
            
               63.Concomitent cu prezentarea prezentei propuneri de decizie pentru mobilizarea FEG, Comisia va prezenta Parlamentului European și Consiliului o propunere de transfer al sumei de 442 293 EUR către linia bugetară corespunzătoare.
            
            
               64.În același timp cu adoptarea prezentei propuneri de decizie de mobilizare a FEG, Comisia va adopta și o decizie privind o contribuție financiară, prin intermediul unui act de punere în aplicare care va intra în vigoare la data la care Parlamentul European și Consiliul adoptă decizia propusă de mobilizare a FEG.
            
            
               Propunere de
            
            
               DECIZIE A PARLAMENTULUI EUROPEAN ŞI A CONSILIULUI
            
            
               privind mobilizarea Fondului european de ajustare la globalizare 
                  (solicitare din partea Irlandei — EGF/2015/006 IE/PWA International)
            
            
               PARLAMENTUL EUROPEAN ȘI CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene,
            
            
               având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006
                  16
               , în special articolul 15 alineatul (4),
            
            
               având în vedere Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  17
               , în special punctul 13,
            
            
               având în vedere propunerea Comisiei Europene,
            
            
               întrucât:
            
            
               (1)Fondul european de ajustare la globalizare (FEG) urmărește să ofere sprijin lucrătorilor concediați și persoanelor care desfășoară o activitate independentă a căror activitate a încetat ca urmare a modificărilor structurale majore intervenite în practicile comerciale mondiale, generate de globalizare, ca urmare a continuării crizei economice și financiare mondiale sau ca urmare a unei noi crize economice și financiare mondiale, precum și să le ofere asistență în vederea reintegrării pe piața muncii.
            
            
               (2)FEG nu trebuie să depășească o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului
                  18
               .
            
            
               (3)La 19 iunie 2015, Irlanda a depus cererea EGF/2015/006 IE/PWA International Ltd pentru o contribuție financiară din partea FEG, în urma unor disponibilizări la societatea PWA International Ltd. și la un furnizor din Irlanda. Cererea a fost completată cu informații suplimentare ce au fost transmise în conformitate cu articolul 8 alineatul (3) din Regulamentul (UE) nr. 1309/2013. Cererea respectivă îndeplinește cerințele pentru stabilirea unei contribuții financiare din partea FEG, în conformitate cu articolul 13 din respectivul regulament.
            
            
               (4)În conformitate cu articolul 6 alineatul (2) din Regulamentul (UE) nr. 1309/2013, Irlanda a decis să furnizeze servicii personalizate cofinanțate prin FEG și unui număr de 108 tineri care nu sunt încadrați profesional și nu urmează niciun program educațional sau de formare (NEET).
            
            
               (5)În conformitate cu articolul 4 alineatul (2) din Regulamentul (UE) nr. 1309/2013, cererea din partea Irlandei este considerată admisibilă, deoarece disponibilizările au un impact serios asupra ocupării forței de muncă și asupra economiei locale, regionale sau naționale.
            
            
               (6)Prin urmare, ar trebui mobilizat FEG pentru a se furniza o contribuție financiară în valoare de 442 293 EUR ca răspuns la cererea depusă de Irlanda.
            
         
         
            
               (7)În scopul de a reduce la minimum timpul necesar pentru mobilizarea FEG, prezenta decizie ar trebui să se aplice de la data adoptării sale,
            
            
               ADOPTĂ PREZENTA DECIZIE: 
            
            
               Articolul 1
            
            
               În cadrul bugetului general al Uniunii Europene pentru exercițiul financiar 2015, se mobilizează Fondul european de ajustare la globalizare în vederea alocării sumei de 442 293 EUR sub formă de credite de angajament și credite de plată.
            
            
               Articolul 2
            
            
               Prezenta decizie intră în vigoare la data publicării în Jurnalul Oficial al Uniunii Europene. Se aplică de la [the date of its adoption]*.
            
            
               
                  19Adoptată la Bruxelles,
            
            
               
                  Pentru Parlamentul European
                        Pentru Consiliu
               
               
                  Președintele
                        Președintele
               
            
         
         
            
                  
                     (1)
                  JO L 347, 20.12.2013, p. 855.
               
               
                  
                     (2)
                  În sensul articolului 3 din Regulamentul privind FEG.
               
               
                  
                     (3)
                  JO L 393, 30.12.2006, p. 1.
               
               
                  
                     (4)
                  În conformitate cu articolul 7 al patrulea paragraf din Regulamentul (UE) nr. 1309/2013.
               
               
                  
                     (5)
                  Regulamentul (UE) nr. 1046/2012 al Comisiei din 8 noiembrie 2012 de punere în aplicare a Regulamentului (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS) privind transmiterea seriilor temporale privind noua împărțire regională (JO L 310, 9.11.2012, p. 34).
               
               
                  
                     (6)
                  Raportul departamentului de resurse umane al Lufthansa Technik pentru IDA Ireland din 28 martie 2014.
               
               
                  
                     (7)
                  EGF/2014/016 IE/Lufthansa Technik și EGF/2015/006 IE/PWA International.
               
               
                  
                     (8)
                  EGF/2009/021 IE/SR Technics.
               
               
                  
                     (9)
                  
                  
                     http://airo.maynoothuniversity.ie/external-content/census-2011-national-mapping-viewer
                  
                  .
               
               
                  
                     (10)
                  QQI - 
                  
                     www.qqi.ie
                  
                   
               
               
                  
                     (11)
                  http://www.etbi.ie/etbs/directory-of-etbs/
               
               
                  
                     (12)
                  
                  
                     www.springboardcourses.ie
                  
                  ; 
                  
                     www.momentumskills.ie
                  
                  .
               
               
                  
                     (13)
                  Services Industrial Public and Technical Union; Technical Engineering and Electrical Union.
               
               
                  
                     (14)
                  JO L 347, 20.12.2013, p. 884.
               
               
                  
                     (15)
                  JO C 373, 20.12.2013, p. 1.
               
               
                  
                     (16)
                  JO L 347, 20.12.2013, p. 855.
               
               
                  
                     (17)
                  JO C 373, 20.12.2013, p. 1.
               
               
                  
                     (18)
                  Regulamentul (UE, Euratom) nr. 1311/2013 al Consiliului de stabilire a cadrului financiar multianual pentru perioada 2014-2020 (JO L 347, 20.12.2013, p. 884).
               
               
                  
                     (19)
                   Date to be inserted by the Parliament before the publication in OJ.